امریکا قوشمه ایالتلری دولت باشلیغی دونالد ترامپ، سیلاوده موفق بولگن هندوستان باش وزیری نارندرا مودینی قوتله دی.
ترامپ، اجتماعی ترماق آرقه لی هندوستانده بولیب اوتگن باش وزیرلیک سیلاو بیلن تیگیشلی پیام ترقتیب مودینی تبریکه دی.
"امریکا قوشمه ایالتلری – هندوستان اورتاق لیگی اوچون باش وزیر مودی باشقروویده جوده یخشی نرسه لر بوله دی. مهم فعالیتلر عملگه آشیریشنی صبرسیزلیک بیلن کوتماقده من" دیدی.
باشقه تاماندن امریکا قوشمه ایالتلری تشقی ایشلر وزیری مایک پمپیئو هم بیر پیام ترقتدی.
"هندوستانده گی سیلاوده موفقیت قولگه کیریتگن مودی و هندوستان خلقینی تبریکله یمن. هندوستانده گی سیلاو سیلاو عالمیده اینگ بویوک دموکراسی سینشی اوله راق دنیا مقیاسیده الهام منبعی دیر" دیدی.
هندوستانده قیته دن باش وزیر ایتیب سیلنگن مودی نینگ حزبی مملکتده 7 مرحله ده اوتکزیلگن پارلمان سیلاولریده یوتوق قولگه کیریتدی.
هندوستان عالی سیلاو کمیسیونیدن بیریلگن دستلبکی معلوماتلرگه کوره، مودی نینگ حزبی 542 وکیل لیک مجلس ده 299 وکیل بیلن اورین آلیب بیر باشیده حکومت قوریش گه موفق بولگندیک کوریله دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
